CELEX: 32007R0631
Language: et
Date: 2007-06-07 00:00:00
Title: Nõukogu määrus (EÜ) nr 631/2007, 7. juuni 2007 , millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes

8.6.2007   
            
            
               ET
            
            
               Euroopa Liidu Teataja
            
            
               L 146/1
            
         
      NÕUKOGU MÄÄRUS (EÜ) nr 631/2007,
   7. juuni 2007,
   millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikleid 60 ja 301,
   võttes arvesse nõukogu 7. juuni 2007. aasta ühist seisukohta 2007/391/ÜVJP, millega muudetakse ühist seisukohta 2002/960/ÜVJP, mis käsitleb Somaalia-vastaseid piiravaid meetmeid, (1)
   
   võttes arvesse komisjoni ettepanekut,
   ning arvestades järgmist:
   
               (1)
            
            
               Ühise seisukohaga 2002/960/ÜVJP kehtestatakse relva-, laskemoona- ja sõjavarustuse ekspordiembargo Somaalia suhtes ja keelatakse pakkuda Somaalias toimuva sõjategevusega seotud tehnilist nõustamist, rahalist või muud abi ning väljaõpet. Sõjategevusega seotud tehnilise ja rahalise abi osutamise keeldu rakendatakse määruse (EÜ) nr 147/2003 alusel. (2)
               
            
         
               (2)
            
            
               ÜRO Julgeolekunõukogu võttis 20. veebruaril 2007. aastal vastu resolutsiooni 1744 (2007) (edaspidi „resolutsioon 1744 (2007)”), milles kehtestatakse muu hulgas nende piirangute täiendav erand: üksnes ÜRO Julgeolekunõukogu resolutsiooni 1744 (2007) punktis 4 osutatud missiooni AMISOM (Aafrika Liidu missioon Somaalias) toetuseks või selle poolt kasutamiseks ette nähtud relvade ja muu sõjavarustuse tarnimise ning tehnilise väljaõppe ja abi suhtes ning sellega seotud rahastamise ja rahalise abi suhtes; ja relvade ja sõjavarustuse tarnimise suhtes ning tehnilise nõustamise otsese või kaudse pakkumise suhtes, mis on ette nähtud üksnes julgeolekusektori institutsioonide väljaarendamise toetamiseks Somaalias kooskõlas üleminekuaja föderaalhartas ette nähtud poliitilise protsessiga, mis on sätestatud ÜRO Julgeolekunõukogu resolutsiooni 1744 (2007) punktides 1, 2 ja 3.
            
         
               (3)
            
            
               Ühise seisukohaga 2007/391/ÜVJP muudetakse ühist seisukohta 2002/960/ÜVJP, et viia piirangute erandid vastavusse resolutsiooniga 1744 (2007). Määrust (EÜ) nr 147/2003 tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 147/2003 muudetakse järgmiselt.
   
               1.
            
            
               Lisatakse järgmine artikkel 2a:
               „Artikkel 2a
               Erandina artiklist 1 võib teenusepakkuja asukohariigi pädev asutus, millele on osutatud lisas esitatud veebisaidil, anda selle asutuse poolt asjakohaseks peetavatel tingimustel loa:
               
                           a)
                        
                        
                           sõjalise tegevusega seotud rahastamise, rahalise abi, tehnilise nõustamise, abi või väljaõppe pakkumiseks, kui see asutus on kindlaks teinud, et kõnealune rahastamine, nõustamine, abi või väljaõpe on ette nähtud üksnes Ühinenud Rahvaste Organisatsiooni Julgeolekunõukogu resolutsiooni 1744 (2007) punktis 4 osutatud missiooni AMISOM toetuseks või selle poolt kasutamiseks;
                        
                     
                           b)
                        
                        
                           sõjalise tegevusega seotud tehnilise nõustamise või väljaõppe pakkumiseks, kui täidetud on järgmised tingimused:
                           
                                       i)
                                    
                                    
                                       asjaomane pädev asutus on kindlaks teinud, et kõnealune nõustamine, väljaõpe või abi on ette nähtud üksnes julgeolekusektori institutsioonide väljaarendamise toetamiseks kooskõlas resolutsiooni 1744 (2007) punktides 1, 2 ja 3 sätestatud poliitilise protsessiga; ja
                                    
                                 
                                       ii)
                                    
                                    
                                       asjaomane liikmesriik on teavitanud Ühinenud Rahvaste Organisatsiooni Julgeolekunõukogu resolutsiooni 751 (1992) punkti 11 alusel asutatud komiteed, et selline nõustamine, abi või väljaõpe on ette nähtud üksnes julgeolekusektori institutsioonide väljaarendamise toetamiseks vastavuses resolutsiooni 1744 (2007) punktides 1, 2 ja 3 sätestatud poliitilise protsessiga, ja oma pädeva asutuse kavatsusest anda vastav luba ning komitee ei ole esitanud sellise toimimisviisi kohta vastuväiteid viie tööpäeva jooksul asjaomase teate saamisest.”
                                    
                                 
                     
         
               2.
            
            
               Lisatakse järgmine artikkel 6a:
               „Artikkel 6a
               Komisjon muudab lisa liikmesriikidelt saadud teabe alusel.”
            
         
               3.
            
            
               Lisatakse järgmine artikkel 7a:
               „Artikkel 7a
               1.   Liikmesriigid määravad käesolevas määruses osutatud pädevad asutused ja avaldavad neid asutusi käsitleva teabe lisas loetletud veebisaitidel või nende veebisaitide kaudu.
               2.   Liikmesriigid teatavad oma pädevatest asutustest komisjonile kohe pärast käesoleva määruse jõustumist ning teavitavad komisjoni mis tahes edaspidistest nendega seotud muudatustest.”
            
         
               4.
            
            
               Määrusele lisatakse käesoleva määruse lisa.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 7. juuni 2007
      
         
            Nõukogu nimel
         
         
            eesistuja
         
         M. GLOS
         
      
   
   
      (1)  Vt käesoleva ELT lk 23.
   
      (2)  EÜT L 24, 29.1.2003, lk 2.
   
      LISA
      
         
            „LISA
            Artiklites 2a ja 7a osutatud pädevaid asutusi käsitlevat teavet sisaldavad veebisaidid ja aadress, millel Euroopa Komisjoni teavitada
            BELGIA
            http://www.diplomatie.be/eusanctions
            BULGAARIA
            http://www.mfa.government.bg
            TŠEHHI VABARIIK
            http://www.mfcr.cz/mezinarodnisankce
            TAANI
            http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
            SAKSAMAA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            EESTI
            http://www.vm.ee/est/kat_622/
            KREEKA
            http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
            HISPAANIA
            http://www.mae.es/es/MenuPpal/Asuntos/Sanciones+Internacionales
            PRANTSUSMAA
            http://www.diplomatie.gouv.fr/autorites-sanctions/
            IIRIMAA
            http://www.dfa.ie/un_eu_restrictive_measures_ireland/competent_authorities
            ITAALIA
            http://www.esteri.it/UE/deroghe.html
            KÜPROS
            http://www.mfa.gov.cy/sanctions
            LÄTI
            http://www.mfa.gov.lv/en/security/4539
            LEEDU
            http://www.urm.lt
            LUKSEMBURG
            http://www.mae.lu/sanctions
            UNGARI
            http://www.kulugyminiszterium.hu/kum/hu/bal/nemzetkozi_szankciok.htm
            MALTA
            http://www.doi.gov.mt/EN/bodies/boards/sanctions_monitoring.asp
            MADALMAAD
            http://www.minbuza.nl/sancties
            AUSTRIA
            http://www.bmeia.gv.at/view.php3?f_id=12750&LNG=en&version=
            POOLA
            http://www.msz.gov.pl
            PORTUGAL
            http://www.min-nestrangeiros.pt
            RUMEENIA
            http://www.mae.ro/index.php?unde=doc&id=32311&idlnk=1&cat=3
            SLOVEENIA
            http://www.mzz.gov.si/si/zunanja_politika/mednarodna_varnost/omejevalni_ukrepi/
            SLOVAKKIA
            http://www.foreign.gov.sk
            SOOME
            http://formin.finland.fi/kvyhteistyo/pakotteet
            ROOTSI
            http://www.ud.se/sanktioner
            ÜHENDKUNINGRIIK
            http://www.fco.gov.uk/competentauthorities
            Aadress teabe saatmiseks Euroopa Komisjonile:
            
                        European Commission
                     
                  
                        DG External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A2. Crisis Management and Conflict Prevention
                     
                  
                        CHAR 12/106
                     
                  
                        B-1049 Bruxelles/Brussel (Belgium)
                     
                  
                        E-post: relex-sanctions@ec.europa.eu
                     
                  
                        Tel.: (32 2) 295 55 85, 299 11 76
                     
                  
                        faks: (32 2) 299 08 73”